ET Euroopa Liidu Teataja C 145/3

Kaudse TTA-tegevuse konkursikutse teadusuuringute, tehnoloogiaarenduse ja tutvustamistegevuse eriprogrammis “Euroopa teadusruumi struktureerimine”

Teadus ja ühiskond: Riskihaldus ja eetika

FP6-2005-Science-and-society-14

Teadus ja ühiskond: Teadusalane teabevahetus

FP6-2005-Science-and-society-15

Teadus ja ühiskond: Naised ja teadus

FP6-2005-Science-and-society-17

(2005/C 145/03)

1. Kooskõlas Euroopa Parlamendi ja nõukogu 27. juuni 2002. aasta otsusega nr 1513/2002/EÜ, mis käsitleb Euroopa Ühenduse teadusuuringute, tehnoloogiaarenduse ja tutvustamistegevuse kuuendat raamprogrammi, mille eesmärk on toetada Euroopa teadusruumi loomist ja innovatsiooni (2002—2006), (1) võttis nõukogu 30. septembril 2002. aastal vastu teadusuuringute, tehnoloogiaarenduse ja tutvustamistegevuse eriprogrammi “Euroopa teadusruumi struktureerimine” (2002—2006) (2) (edaspidi “eriprogramm”). Eriprogrammi artikli 5 lõike 1 kohaselt võttis Euroopa Ühenduste Komisjon (edaspidi “komisjon”) 6. detsembril 2002. aastal vastu tööprogrammi (3) (edaspidi “tööprogramm”), milles sätestatakse üksikasjalikumalt eriprogrammi eesmärgid, teadus- ja tehnoloogiaprioriteedid ning rakendamise ajakava. Euroopa Parlament ja nõukogu võtsid 16. detsembril 2002. aastal vastu määruse eeskirjade kohta, mis käsitlevad ettevõtjate, uurimiskeskuste ja ülikoolide osalemist Euroopa Ühenduse kuuenda raamprogrammi (2002—2006) rakendamises ja uurimistulemuste levitamist (4) (edaspidi osalemiseeskiri). Vastavalt nimetatud määruse artikli 9 lõikele 1 tuleb kaudse TTA-tegevuse taotlusi esitada konkursikutses toodud tingimuste kohaselt.

2. Käesolev kaudse TTA-tegevuse konkursikutse (edaspidi “konkursikutse”) koosneb üldosast ja lisades toodud eritingimustest. Lisades täpsustatakse eelkõige kaudse TTA-tegevuse taotluste esitamise tähtaeg, hindamiste lõpuleviimise esialgne kuupäev, vastav eelarve, projektitüübid ja valdkonnad, kaudse TTA-tegevuse taotluste hindamise kriteeriumid, minimaalne osalejate arv ja võimalikud kitsendavad tingimused.

3. Kaudse TTA-tegevuse taotlusi võivad komisjonile esitada füüsilised ja juriidilised isikud, keda ei jäeta osalemiseeskirjas või nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) (5) artikli 114 lõikes 2 sätestatud tingimuste kohaselt valikumenetlusest kõrvale (edaspidi “taotlejad”) ja kes vastavad osalemiseeskirjas ja vastavas konkursikutses esitatud tingimustele. Taotlemistingimused kinnitatakse kaudse TTA-tegevuse üle peetavate läbirääkimiste käigus. Enne seda peavad taotluste esitajad alla kirjutama avaldusele, et ükski finantsmääruse artikli 93 lõikes 1 nimetatud juhtudest nende puhul ei kehti. Samuti peavad nad olema komisjonile esitanud komisjoni 23. detsembri 2002. aasta määruse (EÜ, Euratom) nr 2342/2002 (millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad) (6) artikli 173 lõikes 2 loetletud teabe. Euroopa Ühendus on vastu võtnud võrdsete võimaluste poliitika ning sellest lähtuvalt on eriti teretulnud naiste esitatud kaudse TTA-tegevuse taotlused ning naiste osalemine taotluste esitamises.

4. Komisjon teeb taotluste esitajatele kättesaadavaks konkursikutse juhendi, mis sisaldab teavet kaudse TTA-tegevuse taotluste koostamise ja esitamise kohta. Komisjon avaldab ka taotluste hindamise ja valikumenetluse juhendi. (7) Nimetatud juhendeid koos tööprogrammi ja muu konkursikutsega seotud teabega saab komisjonilt järgmisel aadressil: European Commission The FP6 Information Desk Directorate General RTD B-1049 Brussels Internetiaadress: www.cordis.lu/fp6

5. Kaudse TTA-tegevuse taotlused palutakse esitada ainult elektroonilisel kujul veebipõhise elektroonilise taotlemise süsteemi (EPSS) (8) kaudu. Erandjuhtudel võib koordinaator siiski enne konkursikutse tähtaja lõppu taotleda komisjonilt luba esitada taotlus paberkandjal. Luba tuleb taotleda kirjalikult aadressil: rtd-sciencesociety@cec.eu.int. Taotlusele tuleb lisada selgitus erandi tegemise vajaduse kohta. Taotluse esitajad, kes soovivad esitada taotluse paberkandjal, vastutavad selle eest, et eranditaotlus esitatakse ja sellega seotud menetlus lõpetatakse enne konkursikutse tähtaja lõppu. Kõik kaudse TTA-tegevuse taotlused peavad sisaldama kahte osa: vormid (A osa) ja projekt (B osa). Kaudse TTA-tegevuse taotlusi võib koostada off-line või on-line ja esitada on-line. Kaudse TTA-tegevuse taotluste B osa saab esitada ainult PDF kujul (“portable document format”, vastavalt Adobe versioonile 3 või uuem, embadded fonts). Kokkupakitud (“zipped”) faile menetlusse ei võeta. Programm EPSS jaoks (off-line või on-line kasutamiseks) on kättesaadav Cordis'e veebilehel www.cordis.lu. On-line esitatud kaudse TTA-tegevuse taotlused, mis on puudulikud, loetamatud või sisaldavad viirusi, menetlusse ei võeta. Kaudse TTA-tegevuse taotlusi, mis on esitatud teisaldataval elektroonilisel andmekandjal (nt CD-ROM või diskett), E-postiga või faksi teel, menetlusse ei võeta. Kaudse TTA-tegevuse taotlusi, mida on lubatud esitada paberil, kuid on mittetäielikud, menetlusse ei võeta. Taotluste esitamise võimalused on täpsemalt ära toodud taotluste hindamise ja valikumenetluse juhendi J lisas.

6. Kaudse TTA-tegevuse taotlused peavad jõudma komisjoni hiljemalt vastavas konkursikutses märgitud sulgemiskuupäeval ja -kellaajal. Hiljem saabunud kaudse TTA-tegevuse taotlusi menetlusse ei võeta. Kaudse TTA-tegevuse taotlusi, mille puhul minimaalne osalejate arv ei vasta vastavas konkursikutses ettenähtud tingimustele, menetlusse ei võeta. Sama kehtib ka kõikide tööprogrammis nimetatud täiendavate kõlblikkuskriteeriumide kohta.

7. Juhul kui sama kaudse TTA-tegevuse taotlus on esitatud mitu korda, menetleb komisjon viimast enne vastavas konkursikutses märgitud sulgemiskuupäeva ja -kellaaega saabunud versiooni.

8. Kaudse TTA-tegevuse taotlusi võidakse hinnata hilisemates hindamisvoorudes, kui selline võimalus on vastavas konkursikutses ette nähtud.

9. Taotlejatel palutakse märkida vastava konkursikutse tunnus igasuguses kutsega seotud kirjavahetuses (nt. teabe küsimisel või kaudse TTA-tegevuse taotluse esitamisel).

(1) EÜT L 232, 29.8.2002, lk 1.

(2) EÜT L 294, 29.10.2002, lk 44.

(3) Komisjoni otsus K(2002) 4791, mida on muudetud komisjoni otsustega K(2003) 635, K(2003) 998, K(2003) 1951, K(2003) 2708, K(2003) 4571, K(2004) 48 ja K(2004) 3330, K(2004) 4276, K(2005) 1447 Kõik nimetatud otsused on avaldamata.

(4) EÜT L 355, 30.12.2002, lk 23.

(5) EÜT L 248, 16.9.2002, lk 1.

(6) EÜT L 357, 31.12.2002, lk 1.

(7) Otsus K(2003) 883, 27.3.2003, mida on viimati muudetud otsusega K(2004) 3337, 1.9.2004

(8) EPSS on programm taotluste elektrooniliseks koostamiseks ja esitamiseks.

LISA 1 1) Eriprogramm: Euroopa teadusruumi struktureerimine 2) Meetmevaldkond: Teadus ja ühiskond 3) Konkursikutse nimetus: Riskihaldus ja eetika 4) Konkursikutse tunnus: FP6-2005-Science-and-society-14 5) Avaldamiskuupäev: 6) Sulgemiskuupäev: 25. oktoober 2005, 17:00 (Brüsseli aja järgi) 7) Soovituslik kogueelarve: 8 miljonit eurot 8) Valdkond ja vahendid: ettepanekuid oodatakse järgmistel teemadel. Tabelis on üksnes lühipealkirjad. Teemadest tervikliku kirjelduse saamiseks peavad kandidaadid tutvuma tööprogrammiga. 9) Osalejate miinimumarv: Vahend Miinimumarv STREP, CA Kolm sõltumatut juriidilist isikut kolmest erinevast liikmesriigist (MS) või assotsieerunud riigist (AS), sealhulgas vähemalt kahest liikmesriigist (MS) või assotsieerunud kandidaatriigist (ACC) SSA Üks juriidiline isik ühest liikmesriigist (MS) või assotsieerunud riigist (AS) 10) Osalemispiirangud: puuduvad. Iga kolmandas riigis asutatud juriidiline isik, kes ei ole hõlmatud osalemiseeskirjade artikli 6 lõikega 2 (isikud neis riikides, kes on sõlminud ühendusega teadus- ja tehnoloogiakokkuleppe, võivad osaleda nimetatud kokkuleppe alusel), võib samuti sellel konkursil osaleda tingimusel, et osalemine on väljapakutud meetme jaoks kasulik või oluline ja et liikmesriigist või assotsieerunud riigist pärinevate osalejate nõutav miinimumarv on täis. 11) Konsortsiumikokkulepe: käesolevast konkursikutsest tulenevates TTA-meetmetes osalejad ei pea sõlmima konsortsiumikokkulepet. 12) Hindamismenetlus: — hindamine toimub üheastmelise menetlusena, võimalusel toimuvad individuaalsed kaughindamised; — ettepanekuid ei hinnata anonüümselt. 13) Hindamiskriteeriumid: — vt tööprogrammi B-lisa, kus on kohaldatavad kriteeriumid (sh igaühe kaalutegurid ja künnised ning üldkünnis) vahendite lõikes. 14) Ligikaudsed hindamis- ja valikutähtajad: — hindamistulemused: eeldatavasti nelja kuu jooksul pärast sulgemiskuupäeva; — lepingute sõlmimine: esimesed käesoleva kutsega seonduvad lepingud jõustuvad eeldatavasti kaheksa kuu jooksul pärast sulgemiskuupäeva. (1) STREP = sihtotstarbeline teadusprojekt; CA = kooskõlastusmeede; SSA = eritoetusmeede.

LISA 2 1) Eriprogramm: Euroopa teadusruumi struktureerimine 2) Meetmevaldkond: Teadus ja ühiskond 3) Konkursikutse nimetus: Teadusalane teabevahetus 4) Konkursikutse tunnus: FP6-2005-Science-and-society-15 5) Avaldamiskuupäev: 6) Sulgemiskuupäev: 25. oktoober 2005, 17:00 (Brüsseli aja järgi) 7) Soovituslik kogueelarve: Vahend (1) Miljonit eurot SSA 1,6 8) Valdkond ja vahendid: ettepanekuid oodatakse järgmistel teemadel. Tabelis on üksnes lühipealkirjad. Teemadest tervikliku kirjelduse saamiseks peavad kandidaadid tutvuma tööprogrammiga. 9) Osalejate miinimumarv (2): Vahend Miinimumarv SSA Üks juriidiline isik ühest liikmesriigist (MS) või assotsieerunud riigist (AS) 10) Osalemispiirangud: puuduvad. Iga kolmandas riigis asutatud juriidiline isik, kes ei ole hõlmatud osalemiseeskirjade artikli 6 lõikega 2 (isikud neis riikides, kes on sõlminud ühendusega teadus- ja tehnoloogiakokkuleppe, võivad osaleda nimetatud kokkuleppe alusel), võib samuti sellel konkursil osaleda tingimusel, et osalemine on väljapakutud meetme jaoks kasulik või oluline ja et liikmesriigist või assotsieerunud riigist pärinevate osalejate nõutav miinimumarv on täis. 11) Konsortsiumikokkulepe: käesolevast konkursikutsest tulenevates TTA-meetmetes osalejad ei pea sõlmima konsortsiumikokkulepet. 12) Hindamismenetlus: — hindamine toimub üheastmelise menetlusena, võimalusel toimuvad individuaalsed kaughindamised; — ettepanekuid ei hinnata anonüümselt. 13) Hindamiskriteeriumid: — vt tööprogrammi B-lisa, kus on kohaldatavad kriteeriumid (sh igaühe kaalutegurid ja künnised ning üldkünnis) vahendite lõikes. 14) Ligikaudsed hindamis- ja valikutähtajad: — hindamistulemused: eeldatavasti nelja kuu jooksul pärast sulgemiskuupäeva; — lepingute sõlmimine: esimesed käesoleva kutsega seonduvad lepingud jõustuvad eeldatavasti kaheksa kuu jooksul pärast sulgemiskuupäeva. (1) SSA = eritoetusmeede. (2) MS = ELi liikmesriigid; AS (sh ACC) = assotsieerunud riigid; ACC: assotsieerunud kandidaatriigid. Iga juriidiline isik, kes on asutatud liikmesriigis või assotsieerunud riigis ja koosneb nõutud arvust osalejatest, võib olla ainus osaleja kaudses meetmes.